有耳喱民

有耳喱民係香港商業電台嘅一個深夜節目，由詹志民、阿喱及有耳非文主持。呢個節目喺2007年2月26號首播，逢星期一至星期五晚凌晨十二點至二點於商業二台播出。節目名稱「有耳喱民」取自三位主持嘅名「有耳喱民」。

固定環節

喪Do男 
呢個環節由喪Do男主理。喪Do男每日都會搵一個話題嚟「喪Do」，有時「喪Do」行動更會「挑戰香港道德標準」，例如當眾批評香港女性「不合格」。
「喪Do」行動會被拍攝成片段，並上載至網站畀人收睇。

喪Do男前傳 
由詹志民主理嘅廣播劇。呢個係一個有關「喪Do男」未喪之前嘅事蹟。

斐斐事務所 
由有耳非文主理。會聽一些人、動物同死物嘅電話，係一個非常趣怪嘅環節。

大野先生 
呢個環節由阿喱主理，喺1:30後播出。喺「Fence Garden」內，每晚都會有「細野」搵「大野先生」訴苦，而大野先生嘅代言人會接聽一位細野嘅電話，並為佢解答問題。每當大野先生聽到苦不堪言嘅時候，佢就會攞出奧修禪卡，並抽出細野嘅問題，然後阿喱就會由奧修禪卡的提示為聽眾解答問題。當細野「進入Fence Garden」前，細野要「戴上鐵球」。

大野先生播出初期，大野先生聆聽細野訴苦時會間中打爆「玻璃頭」發洩。當五個「玻璃頭」都被打爆後，大野先生就會向細野表態。後來，阿喱喺節目指打爆「玻璃頭」太「暴力」，所以大野先生就以抽奧修禪卡取代打爆「玻璃頭」。

Cafe de Nath 
由阿喱主理嘅一個廣播劇。阿喱想像自己經營一間咖啡店，訴說關於他同咖啡店內嘅人同事。

每星期的特別環節

大怪人123 
逢星期一同星期五播出。三個主持人會各自講出一件事件，由聽眾打電話上去「估波膽」，估邊位主持所講嘅係錯，邊位所講嘅係啱。為咗增加難度，三個主持人會將他們所講嘅事件整得似是而非，令聽眾覺得半信半疑。基本上呢個環節係舊節目大鐵人123嘅延續，但有趣嘅係原節目嘅主持人中，只有阿喱同詹志民喺呢個環節中主持。

空中喱民日 
空中喱民日係阿喱同詹志民主持嘅舊節目空中喱民嘅濃縮版，逢星期二播出。主持選擇其中兩個空中喱民嘅環節，喺本節目延續。

嘟嘟大估東 
「嘟嘟大估東」環節中，由其中一個主持人講出佢身邊嘅有趣對話或句子，以「嘟」字取代要估嘅字，但保留音調，並會畀提示。另外兩位主持人同其他喺直播室嘅人就負責估答案。

牛頭馬面X嘍囉王 
主持會接聽一位聽眾嘅電話，聽眾會訴說一件因其他東西令自己不開心嘅事。其中一位主持會成為「嘍囉王」，佢會扮演該禍根，作出辯護。

斐常日 
呢個環節逢星期三播出，共分為三個部分，分別是「斐食物」、「斐真實」及「斐普通」。當每一個部分完結後，「地下栽判團」會投票決定是否畀一粒星予有耳非文。當有耳非文集齊三粒星時，主持詹志民和阿喱便會畀有耳非文「903永久性居民」身份一個禮拜。當有耳非文得到「903永久性居民」身份後，佢可以自由進出商業二台。

斐食物 
有耳非文會為詹志民及阿喱準備自製嘅特色食物。

斐真實 
有耳非文會為詹志民及阿喱講出人生一段怪經歷。

斐普通 
有耳非文會向詹志民及阿喱教一句廣東話嘅普通話講法。

名人怪談 
名人怪談是請一個名人嚟講一啲怪事，逢星期四播放。

主持放假時的節目安排

阿喱 
2007年3月20號至3月30號、4月20號期間，佢負責嘅兩個環節大野先生同Cafe de Nath暫停播出，由詹志民同有耳非文主理嘅特備環節扮野先生取代。另外，阿喱放假或外出期間，他在大怪人123環節中嘅位置由陳強或直播室控制員豪子頂替。

詹志民 
2007年4月23號至5月4號期間詹志民放假。佢負責嘅環節喪Do男同喪Do男前傳暫停播出。原本逢星期一、五播出嘅大怪人123亦暫停。期間，每晚都會有嘉賓主持代替詹志民主持節目，並參與節目中嘅特別環節。
喺節目頭半個鐘，主持阿喱會先與嘉賓玩「奧修禪卡」，之後會出現一個代替「喪Do男」嘅環節喪Do Artist。

詹志民放假期間嘅12:30至1:30時段，主持同當晚嘉賓主持都會進行唔同嘅特別環節。詳情請見下表：

特別環節

扮野先生 
呢個環節由詹志民和有耳非文主理，喺2007年3月20號到3月30號同2007年4月20號播。喺「Fails Garden」內，每晚都會有「衰野」搵「扮野先生」訴苦，而扮野先生嘅代言人會接聽一位衰野嘅電話，並為佢解答問題。每當扮野先生聽到苦不堪言嘅時候，佢就會攞出「澳洲閃卡」，並抽出衰野嘅問題，然後詹志民就會由「澳洲閃卡」嘅提示為聽眾解答問題。當衰野「進入Fails Garden」前，衰野需要「戴上鯪魚球」。

呢個環節係將「大野先生」環節拿作胡鬧。

喪Do Artist 
喺呢個環節中，嘉賓會講出喺一世入面，做過嘅一件最癲嘅事，再由兩位主持阿喱同有耳非文決定嗰晚「喪Do Artist」係咪得咗。

有耳喱民節目重溫
喪Do男影片

|colspan="3" align=center|香港商業電台 叱咤903商業二台節目
|-
|width=25% align=center|上一節目夜夜開放
|width=50% align=center|有耳喱民2007年2月26號-
|width=25% align=center|下一節目-
|-

叱咤903節目